जैन धर्म की क्रियाएं पर्याय सापेक्ष हैं। यही कारण है कि मनुष्य गति में रहते हुए भी स्त्री को मुक्ति संभव नहीं है। वह मुनि के समान पूर्ण दिगम्बर अवस्था धारण नहीं कर सकती है। आज स्त्री-पुरुष समानता के नाम पर बहुत कुछ विकृतियां हमारे स्वस्थ समाज और संस्कृति को विकृत कर रही हैं। जब प्राकृतिक रूप से स्त्री बिलकुल अलग है और पुरुष अलग तो उसे समान क्यों मानना? व्याकरण में भी दो पृथक-पृथक लिंग हैं, स्त्रीलिंग और पुल्लिंग। कुछ कार्य ऐसे भी हैं, जो महिलाएं कर सकती हैं, पर पुरुष नहीं। जन्म से ही नवजात शिशु को स्तनपान कराकर उसका पोषण करने का अधिकार मां को प्राप्त है, पुरुष को नहीं। ऐसे ही आप दृष्टि दौड़ाएंगे तो अनेक कार्य मिलेंगे जो पुरुष तो कर सकते हैं, पर महिलाएं नहीं और महिलाएं कर सकती हैं, पुरुष नहीं।